
A 2023-as U20-as női vízilabda világbajnokság elemzése a magyar világbajnok csapat szemszögéből

Kulcsszavak: női vízilabda; világbajnokság
Jelen tanulmány a 2023-as női U20-as vízilabda Világbajnokság mérkőzéseinek statisztikai eredményét mutatja be a magyar válogatott csapat szemszögéből. A válogatott megnyerte a portugáliai világbajnokságot és megszerezte a magyar történelem első női U20-as aranyérmét a sportágban. Az eredményekből és adatokból egyértelműen látszik, hogy az első 6 helyezett csapat között nincs nagy mértékben eltérés az idei megmérettetést és a korábbi világversenyeket tekintve. Megvizsgáljuk az egyes taktikai tényezőket, a felkészülést illető adatokat és a fizikai adottságokat a Világbajnokságot illetően, a fizikai fejlődést évről évre és végül néhány különbséget a Világbajnokságon szereplő csapatok között. Az eredményeket tekintve elmondható, hogy a magyar csapat évről évre folyamatosan fejlődött fizikai és taktikai értelemben, így még magabiztosabban foglalja el és tartja meg helyét a világ legjobb csapatai között, akár minden korosztályban.



